ET Euroopa Liidu Teataja L 21/1

NÕUKOGU MÄÄRUS (EÜ) nr 115/2006,

23. jaanuar 2006,

protokolli sõlmimise kohta, millega määratakse kindlaks Euroopa Majandusühenduse ja Seišelli Vabariigi vahelises Seišellide rannikuvetes kalastamise kokkuleppes sätestatud kalapüügivõimalused ja rahaline toetus ajavahemikuks 18. jaanuarist 2005 kuni 17. jaanuarini 2011

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 37 koostoimes artikli 300 lõikega 2 ja artikli 300 lõike 3 esimese lõiguga,

võttes arvesse komisjoni ettepanekut,

võttes arvesse Euroopa Parlamendi arvamust, (1)

ning arvestades järgmist:

(1) Euroopa Majandusühenduse ja Seišelli Vabariigi vahelise Seišellide rannikuvetes kalastamise kokkuleppe (2) kohaselt on kaks kokkuleppeosalist pidanud läbirääkimisi, et määrata kindlaks muudatused või täiendused, mis tehakse kokkuleppes selle protokolli kohaldamisaja lõpul.

(2) Nende läbirääkimiste tulemusel parafeeriti 23. septembril 2004 uus protokoll, millega määratakse kindlaks kõnealuses kokkuleppes sätestatud kalapüügivõimalused ja rahaline toetus ajavahemikuks 18. jaanuarist 2005 kuni 17. jaanuarini 2011.

(3) Kõnealuse protokolli heakskiitmine on kooskõlas ühenduse huvidega.

(4) Liikmesriikide kalapüügivõimaluste jaotamise meetod tuleks kindlaks määrata kalapüügivõimaluste tavapärase jaotamise põhjal vastavalt kalastamise kokkuleppele,

ON VASTU VÕTNUD KÄESOLEVA MÄÄRUSE:

Artikkel 1

Ühenduse nimel kiidetakse heaks protokoll, millega määratakse kindlaks Euroopa Majandusühenduse ja Seišelli Vabariigi vahelises Seišellide rannikuvetes kalastamise kokkuleppes sätestatud kalapüügivõimalused ja rahaline toetus ajavahemikuks 18. jaanuarist 2005 kuni 17. jaanuarini 2011.

Protokolli tekst on lisatud käesolevale määrusele. (3)

Artikkel 2

Protokollis sätestatud kalapüügivõimalused jaotatakse liikmesriikide vahel järgmiselt:

— : tuunipüügiseinerid : Hispaania : 22 laeva, Prantsusmaa : 17 laeva, Itaalia : 1 laev, — : triivõngejadaga kalapüügilaevad : Hispaania : 2 laeva, Prantsusmaa : 5 laeva, Portugal : 5 laeva.

Kui nende liikmesriikide litsentsitaotlused ei hõlma kõiki protokollis sätestatud kalapüügivõimalusi, võib komisjon arvesse võtta teiste liikmesriikide litsentsitaotlusi.

Artikkel 3

Liikmesriigid, mille laevad püüavad kala protokolli alusel, on kohustatud teatama komisjonile Seišellide kalastusvööndis püütud varude kogused vastavalt komisjoni 14. märtsi 2001. aasta määruses (EÜ) nr 500/2001, millega sätestatakse ühenduse kalalaevade poolt kolmandate riikide vetes ja avamerel püütud saagi seiret käsitleva nõukogu määruse (EMÜ) nr 2847/93 üksikasjalikud rakenduseeskirjad (4) sätestatud korrale.

Artikkel 4

Nõukogu eesistujal on õigus määrata isikud, kes on volitatud protokollile alla kirjutama, et see ühenduse suhtes siduvaks muuta.

Artikkel 5

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. jaanuar 2006 Nõukogu nimel eesistuja J. PRÖLL

(1) 15. detsembri 2005. aasta arvamus (Euroopa Liidu Teatajas seni avaldamata).

(2) EÜT L 119, 7.5.1987, lk 26.

(3) ELT L 348, 30.12.2005, lk 4.

(4) EÜT L 73, 15.3.2001, lk 8.